DA    DA 
 
 
 EUROPA -
KOMMISSIONEN   
Bruxelles, den 10.3.2015  
COM(2015) 124 final  
2013/0371 (COD)  
  
MEDDELELSE FRA KOMMISSIONEN TIL EUROPA -PARLAMENTET  
 
i henhold til artikel 294, stk. 6, i traktaten om Den Europæiske Unions funktionsmåde  
 
vedrørende  
Rådets holdning med henblik på vedtagelse af Europa -Parlamentets og Rådets direktiv 
om ændring af direktiv 94/62/EF for så vidt angår forbruget af letvægtsplastbæreposer  
(EØS -relevant tekst)   
DA 2   DA 2013/0371 (COD)  
MEDDELELSE FRA KOMMISSIONEN TIL EUROPA -PARLAMENTET  
 
i henhold til artikel 294, stk.  6, i traktaten om Den Europæiske Unions funktionsmåde  
 
vedrørende  
Rådets holdning med henblik på vedtagelse af Europa -Parlamentets og Rådets direktiv 
om ændring af direktiv 94/62/EF for så vidt angår forbruget af letvægtsplastbæreposer  
(EØS -relevant tekst ) 
1. BAGGRUND  
Forslag sendt til Europa -Parlamentet og Rådet (dokument  
COM(2013) 0761 final – 2013/0371 (COD)):  4. november 2013  
Udtalelse afgivet af Det Europæiske Økonomiske og Sociale Udvalg:  26. februar 2014  
Udtalelse afgivet af Regionsudvalget:  2. april 2014  
Udtalelse afgivet under Europa -Parlamentets førstebehandling:  16. april 2014  
Rådets holdning vedtaget:  2. marts 2015.  
2. FORMÅLET  MED  KOMMISSIONENS  FORSLAG  
Forslaget har til formål at mindske forbruget af letvægtsplastbæreposer og dermed at m indske 
henkastning af poserne og forhindre dem i at ende i miljøet, hvor de falder fra hinanden i 
stadig mindre stykker og forbliver i meget lang tid i form af mikroplaststykker, der gør 
betydelig skade på fauna og flora og navnlig i vandmiljøet.  
3. BEMÆR KNINGER  TIL  RÅDETS  HOLDNING  
Rådets holdning afspejler den politiske aftale, der blev nået mellem Europa -Parlamentet og 
Rådet den 17. november 2014, og den støtter hovedformålet med Kommissionens forslag, 
nemlig at mindske forbruget af letvægtsplastbærepose r, men afviger også på nogle punkter og 
indfører yderligere elementer.  
Kommissionens forslag pålægger medlemsstaterne at træffe foranstaltninger, men overlader i 
overensstemmelse med nærhedsprincippet til medlemsstaterne at beslutte de nøjagtige 
gennemføre lsesmetoder. Det kompromis, som Rådet og Europa -Parlamentet er nået frem til, 
pålægger medlemsstaterne, at der som minimum skal indgå et nationalt reduktionsmål og/eller 
obligatorisk prisfastsættelse i disse foranstaltninger. Hvis der gennemføres et nation alt 
reduktionsmål, er dette fastsat på forhånd i kompromiset.  
Kommissionen fandt det ikke passende at foreslå obligatorisk prisfastsættelse eller 
kvantificerede reduktionsmål på det tidspunkt, hvor forslaget blev fremlagt, fordi der ikke 
foreligger tilstræ kkelige data, og der er ingen fælles målemetoder, og fordi den mener, at 
DA 3   DA medlemsstaterne er bedst placeret til at vælge foranstaltningerne til at mindske forbruget af 
plastbæreposer.  
Selv om Kommissionen mener, at bestemmelserne er for præskriptive, kan de n i 
kompromisets ånd acceptere dem som en del af pakken.  
Kommissionen kan acceptere yderligere elementer, som indgår i Rådets holdning, herunder 
navnlig:  
 Forpligtelsen for Kommissionen og medlemsstaterne til aktivt at fremme informations - og 
oplysningskampagner, i det mindste i det første år efter gennemførelsen af direktivet i 
national lovgivning.  
 Medlemsstaternes mulighed for at gennemføre foranstaltningerne i medfør af direktivet 
ved hjælp af aftaler mellem de kompetente myndigheder og de b erørte økonomiske 
sektorer.  Denne mulighed findes allerede i artikel 22 i direktivet om emballage og 
emballageaffald for så vidt angår indsamlings - og tilbagetagelses - og 
genanvendelsesordninger.  
 Kommissionens forpligtelse til inden 12 måneder fra direktiv ets ikrafttræden at udarbejde 
og vedtage en gennemførelsesretsakt med metoder og et indberetningsformat med sigte på 
at beregne det årlige forbrug af letvægtsplastbæreposer pr. person. Kommissionen 
anerkender behovet for at tilvejebringe pålidelige data og  kan i princippet acceptere denne 
forpligtelse, selv om den øger den administrative byrde for medlemsstaterne og de 
økonomiske aktører. Udarbejdelse og formel vedtagelse af en gennemførelsesretsakt kan 
dog tage længere end de planlgte 12 måneder.  
Selv om K ommissionen er af den opfattelse, at en række elementer går ud over målet med 
forslaget og derfor burde tages op i en bredere sammenhæng, kan den som et kompromis 
acceptere følgende yderligere elementer, der er indført i Rådets holdning, herunder navnlig:  
 Kommissionens forpligtelse til inden 24 måneder fra direktivets ikrafttræden at udarbejde 
og vedtage en gennemførelsesretsakt med en mærkningsordning for bionedbrydelige og 
hjemmekomposterbare plastbæreposer.  
 Kommissionens forpligtelse til at vurdere livs cyklusvirkningerne af forskellige 
muligheder for at mindske forbruget af meget lette plastbæreposer og i givet fald 
forelægge et lovforslag inden 24 måneder efter direktivets ikrafttræden.  
 Kommissionens forpligtelse til at undersøge virkningen af brugen a f oxo -nedbrydelige 
plastbæreposer, forelægge Europa -Parlamentet og Rådet en rapport herom og, hvis 
relevant, forelægge et lovforslag inden 24 måneder efter direktivets ikrafttræden.  
4. KONKLUSION  
Selv om Kommissionen beklager, at aftalen mellem medlovgiver ne omfatter visse elementer, 
som går ud over Kommissionens forslag og ikke er i overensstemmelse med principperne om 
bedre lovgivning, sætter den pris på, at medlovgiverne er nået til enighed om forslaget.  
Kommissionen kan i kompromisets ånd tilslutte sig Rådets holdning, således at Europa -
Parlamentet kan vedtage den endelige tekst ved andenbehandlingen.  
Kommissionen mener dog, at det er nødvendigt at fremsætte følgende erklæring:  
Kommissionen minder om målene i sit forslag af 4. november 2013 om at begræns e 
plastbæreposers negative indvirkninger på miljøet ved at mindske forbruget og dermed 
henkastning af disse poser. Kommissionen glæder sig over vedtagelsen af dette forslag, men 
bemærker, at den endelig tekst, som medlovgiverne er blevet enige om, indehold er visse 
elementer, som ikke er omfattet af Kommissionens forslag, og som ikke stemmer overens 
DA 4   DA med principperne om bedre lovgivning. Det kan give problemer for den fremtidige anvendelse 
af direktivet for medlemsstaterne, Kommissionen, forbrugerne og de øko nomiske aktører.  
Følgende forhold giver anledning til bekymring:  
 Indførelsen af en mærkning af bionedbrydelige og hjemmekomposterbare poser uden at 
vurdere virkningerne deraf.  
 Yderligere administrativ byrde for medlemsstaterne og de økonomiske aktører, 
herunder nye indberetningspligter og krav om mærkning.  
 Bestemmelser, som snarere bør tages op i forbindelse med opfølgningen på 
Kommissionens grønbog om plastaffald, f.eks. rapporten om anvendelse af brugen af 
oxo-nedbrydelige plastposer.  
 Muligheden for at v ariere de foranstaltninger, der træffes for plastposer, alt efter deres 
miljømæssige indvirkning, eller andre egenskaber kan være problematisk med hensyn til 
principperne om ikke -diskriminering og proportionalitet og principperne for det indre 
marked.  
 Muli gheden for at fastsætte mål for forbruget på et niveau, som forudfastsættes i 
direktivet, i mangel af relevante statistiske oplysninger for alle medlemsstater.  
 For korte frister for udvikling og vedtagelse i gennemførelsesretsakter om en metode for 
indbere tning af forbrug af letvægtsplastbæreposer og mærkningsordninger for 
bionedbrydelige plastposer.